Uy-joy fondida va ijtimoiy-madaniy maqsadlardagi obyektlarda suv va gazni hisobga olish asboblarini o‘rnatish va ulardan foydalanish haqidagi nizomni tasdiqlash to‘g‘risida

Ichimlik suv va tabiiy gazni tejab sarflash maqsadida Vazirliklar Mahkamasi qaror qiladi:
 1. Uy-joy fondida va ijtimoiy-madaniy maqsadlardagi obyektlarda suv va gazni hisobga olish asboblarini o‘rnatish va ulardan foydalanish haqidagi Nizom ilovaga muvofiq tasdiqlansin.
 2. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, vazirliklar, idoralar, korporatsiyalar, uyushmalar, konsernlar:
 yangidan qurilayotgan uy-joy va ijtimoiy-madaniy obyektlarni foydalanishga topshirishni 1996-yil 1-yanvardan boshlab iste’molchida suv va gazni hisobga olish asboblari o‘rnatilgandan keyingina amalga oshirsinlar;
 1995-yil 1-sentabrgacha mavjud uy-joy va ijtimoiy-madaniy maqsadlardagi obyektlarni suv va gazni hisobga olish asboblaridan foydalangan holda energiya manbalarining tijorat yo‘li bilan hisobga olinishiga bosqichma-bosqich o‘tkazishga doir viloyat (shahar) dasturlarini ishlab chiqsinlar va tasdiqlasinlar.
 3. O‘zbekiston Respublikasi Kommunal xizmat ko‘rsatish vazirligi tegishli vazirliklar va idoralar bilan birgalikda uy-joy va ijtimoiy-madaniy maqsadlardagi obyektlarni quruvchilarni ularning buyurtmanomalariga muvofiq ro‘zg‘or gaz va suv hisoblagichlari bilan ta’minlasin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.R.Yunusov zimmasiga yuklansin.
 1. Mazkur Nizom uy-joylarda va ijtimoiy-madaniy obyektlarda energiya manbalari (suv va gaz)ni hisobga olish asboblarini o‘rnatish va ulardan foydalanish tartibini, shuningdek energiya manbalarini yetkazib beruvchi tashkilotlar bilan iste’molchilar o‘rtasidagi o‘zaro hisob-kitoblarni tartibga soladi.
 2. Nizomda energiya manbalari (suv va gaz) iste’molchilari bilan hisob-kitob qilishda hisobga olish asboblarini yalpi qo‘llashga bosqichma-bosqich o‘tish nazarda tutilgan.
 Energiya manbalarini hisobga olish asboblari — quvur orqali haqiqatda o‘tadigan suv va gaz hajmini bevosita miqdoriy hisobga olishni amalga oshiruvchi hamda energiya manbalari (suv, gaz) ni o‘lchashning aniqligi, barqarorligi xususida har ikkala tarafni (iste’molchini va yetkazib beruvchini) qoniqtiradigan hisoblagich qurilma.
 Suv va gazni hisobga olish asboblari O‘zbekistonda qabul qilingan o‘lchov birliklarida ifodalangan shkalaga ega bo‘lishi, har xil hajmdagi oqimlarni o‘lchash uchun zarur va yetarli bo‘lgan gradatsiyalarda chiqarilishi hamda xavfsizlik texnikasi, foydalanish, tuzatish mumkinligi, o‘zaro almashtirish, qurilma indikatorlarini ko‘rishning osonligi bo‘yicha texnik reglamentlari yoki standartlari talablarini qoniqtirish kerak.
 Energiya manbalari — yetkazib beruvchi tomonidan iste’molchiga beriladigan va texnik reglamentlar yoki standartlar talablariga javob beradigan yonadigan gaz va ichimlik suv.
 Etkazib beruvchi — “O‘zkommunxizmat” agentligi, “O‘ztransgaz” aksiyadorlik kompaniyasi tarkibiga kiruvchi va boshqa idoralarning suv va gazni bevosita iste’molchiga berishga tayyorlash va yetkazib berishni amalga oshiruvchi korxonasi.
 Iste’molchi — o‘z ehtiyojlarini qondirish uchun energiya manbalaridan foydalanuvchi uy-joyning, ijtimoiy-madaniy maqsadlardagi obyektning va boshqa korxonalarning egasi (mulkdor, kvartirani ijaraga oluvchi, xususiylashtirilgan uy-joy egalari shirkati, mahalla qo‘mitasi).
 1. Energiya manbalarini hisobga olish uchun sinovdan o‘tgan va O‘zbekiston Respublikasi o‘lchov vositalari davlat reyestriga kiritilgan, suv ta’minoti va gaz ta’minoti tarmoqlarining iste’molchilarga kirish joylarida o‘rnatiladigan suv va gazni o‘lchaydigan maxsus asboblar qo‘llaniladi.
 2. Energiya manbalarini hisobga olish asboblari o‘lchanadigan mahsulotning aniqligi bo‘yicha iste’molchini va yetkazib beruvchini qoniqtiradigan bo‘lishi hamda gradatsiyasiga ko‘ra ehtimol tutilgan eng yuqori iste’molga muvofiq kelishi kerak.
 3. Hisobga olish asboblari shkalalari o‘lchov birliklari Xalqaro birliklar tizimi (SI) ning O‘zbekiston Respublikasida qabul qilingan fizik miqdorlarida ifodalanadi.
 4. O‘rnatish uchun energiya manbalarini hisobga olish asboblarining texnik reglamentlari yoki standartlari talablarini qoniqtiruvchi, energiya manbalarining o‘lchanadigan hajmlariga muvofiq keluvchi va ushbu mintaqada ixtisoslashtirilgan tuzatish va sinab ko‘rib asbob-uskunalari bilan ta’minlangan har qanday turi qo‘llaniladi.
 1. Energiya manbalarini hamma joyda hisobga olishga bozor suv va gazni hisobga olish asboblari bilan to‘ldirilishi davomida bosqichma-bosqich o‘tish belgilanadi.
 2. Yangi qurilishda obyekt energiya manbalarini hisobga olish asboblari o‘rnatilgan holda foydalanishga qabul qilib olinadi, asboblar va hisobga olish asboblarini o‘rnatish ishlari qiymati smetalarda nazarda tutiladi.
 Mukammal tuzatish va rekonstruksiya qilishda asboblar va ularni o‘rnatish ishlari qiymati mukammal va rekonstruksiyalash smetalari bilan belgilanadi.
 3. Mavjud uy-joy fondida, ijtimoiy-madaniy maqsadlardagi obyektlarda, boshqa korxonalarda suv va gazni hisobga olish asboblarini o‘rnatish obyekt egalari bilan tuziladigan kontrakt-shartnoma asosida amalga oshiriladi.
 1. Yangidan qurilayotgan va mavjud uy-joylarda, ijtimoiy-madaniy maqsadlardagi muassasalarda va boshqa korxonalarda energiya manbalarini hisobga olish asboblari o‘rnatish bu ishlarni amalga oshirish huquqiga ega bo‘lgan ixtisoslashtirilgan tashkilotlar tomonidan loyiha-smeta hujjatlariga muvofiq amalga oshiriladi.
 2. Energiya manbalarini hisobga olishning har bir o‘rnatiladigan asbobiga yakka tartibdagi loyiha yoki takroriy yechimni bog‘lash loyihasi ishlab chiqiladi.
 3. Energiya manbalarini hisobga olish asboblari xizmat ko‘rsatuvchi xodimlarning ularga erkin yaqinlashishini, asboblarning butligi va texnik holatini ko‘z bilan ko‘rishni, qurilmaning shkalali-raqamli ko‘rsatkichlarini yozib olish mumkinligini ta’minlaydigan hamda xavfsizlik texnikasi talablariga javob beradigan joylarda o‘rnatiladi.
 4. Energiya manbalarini hisobga olish asboblari uy-joy yoki ijtimoiy-madaniy maqsadlardagi obyekt egasining hisobiga o‘rnatiladi.
 Etkazib beruvchining mablag‘lari hisobidan o‘rnatiladigan hisobga olish asboblari qiymati uy-joy yoki ijtimoiy-madaniy maqsadlardagi obyekt egasi tomonidan asboblardan foydalanishning kafolati muddati davomida to‘lanadi.
 1. Energiya manbalarini hisobga olish asboblaridan foydalanish:
 asboblarni o‘rnatish va ishdan chiqqanlarini almashtirishni;
 ko‘rsatkichlarni va asboblarning texnik holatini nazorat qilishni, vaqti-vaqti bilan sinab ko‘rish ishlarini, asboblarni tuzatishni o‘z ichiga oluvchi hisobga olish asboblariga texnik xizmat ko‘rsatishni;
 shartnoma hujjatlarini tuzishni nazarda tutadi.
 2. Energiya manbalarini hisobga olish asboblaridan foydalanishni, texnik xizmat ko‘rsatishni, ko‘rsatkichlarni nazorat qilishni sinash va tuzatish ishlarini tegishli sinab ko‘rish asbobiga va ko‘rsatib o‘tilgan ishlarni amalga oshirish huquqini beruvchi litsenziyaga ega bo‘lgan ixtisoslashtirilgan tashkilotlar amalga oshiradi.
 3. Hisobga olish asboblaridan foydalanish ishlari qiymati energiya manbalari tannarxiga tegishli bo‘ladi va energiya manbai uchun to‘lanadigan haqqa kiritiladi.
 4. To‘lovlarning barcha turlari, texnik foydalanish qiymati va energiya manbalarini hisobga olish asboblari qiymatini undirib olish iste’molchi bilan yetkazib beruvchi o‘rtasida tuziladigan shartnoma belgilanadi.
 1. Iste’molchi o‘rnatilgan energiya manbalarini hisobga olish asbobiga ehtiyotlik bilan munosabatda bo‘lishga, xizmat ko‘rsatuvchi xodimlarning asbob o‘rnatilgan joyga to‘siqsiz o‘tishlarini ta’minlashga va olingan energiya manbalari (suv va gaz) qiymatini uning ko‘rsatkichlari bo‘yicha amaldagi tariflarga muvofiq muntazam to‘lab borishga majburdir.
 2. Asbobning nosozligi aniqlangan taqdirda iste’molchi bu haqda energiya manbai yetkazib beruvchiga darhol ma’lum qilishi shart.
 3. Energiya manbalarini hisobga olish asboblariga shikast yetkazilishi bilan bog‘liq barcha nizoli masalalar iste’molchi bilan yetkazib beruvchi o‘rtasida tuziladigan shartnomaga ko‘ra va O‘zbekiston Respublikasi qonunchiligiga muvofiq belgilangan tartibda hal etiladi.